બંને ભાભીઓને એણે સમજાવ્યું. ‘માગ માગ માગે તે આપું એવી ઉદારતા મમ્મીની રગેરગમાં હતી. પણ આ હારનું પ્રલોભન અને માયા એવી જબરી હતી કે તરત આપી દેવાનું એમના માટે શક્ય નહોતું. તોય મારા માટે લાગણી તો ભારોભાર હતી જને?’ મારા માથે હાથ મૂકીને એણે પૂછ્યું કે આ હાર તને ખૂબ ગમે છેને? મેં હા પાડી એટલે એણે તરત કહી દીધું કે તારી બંને ભાભીઓ સાથે હું વાત કરી લઈશ. એમને કહીશ કે જ્યારે હું ના હોઉં ત્યારે મારો આ હાર મારી લાડકી દીકરી શાલિનીને જ આપવાનો છે!’